Константин Случевски
Нещо свириха и пяха…

Превод от руски: Добромир Тонев, —

chitanka.info

Нещо свириха и пяха

музиканти пред тълпата —

нещо, от покой обзето,

нещо, близко до тъгата;

скромно лееха обои

скърбите си пасторални,

сплитаха се леки звуци

в чудни фрази музикални…

Но тълпата в кръг шумеше:

трябваха й други трели!

За безумие й пей, за

осквернените постели;

дай й резки звуци, дай й

ритъм — да я екзалтира, —

тя ще ти заръкопляска

и докрай ще те разбира…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.